Helt siden oppstarten har teateret fortalt historier fra nordområdene. Dette har gitt teateret kompetanse, kunnskap og erfaringer både innenfor sanking, utvikling og historieformidling. Denne erfaringskompetanse har bidratt til å forme Samovarteaterets kunstutrykk og arbeidsmetodikk, kalt Samovarmetodikken; en metodikk som er inspirert av de skoledannende teaterpedagogene Stanislavskij og Grotowski. Samovarmetodikken ligger et sted mellom disse. Metodikken legger til rette for samhandling på tvers av psykologiske og geografiske grenser, språk, fagkompetanse og ulike kulturer.